Lacrosse ble først spilt av indianere i Canada. I mange indianerstammer var ballsport ofte en del av et religiøst rituale, spilt for å løse konflikter, lege sykdom, utvikle sterke og smidige menn, og for å forberede stammen for krig. Indianerlegender forteller om mer enn 100 spillere fra forskjellige stammer som spilte dette spillet. Banen kunne være flere mil i lengde og bredde, og noen ganger kunne spillet vare i flere dager. De tidligste Lacrosse-ballene var laget av dådyrhud, leire, stein, og noen ganger tre.